CELEX: 31990R3068
Language: el
Date: 1990-10-15 00:00:00
Title: Κανονισμός (ΕΟΚ) αριθ. 3068/90 του Συμβουλίου της 15ης Οκτωβρίου 1990 για παράταση της περιόδου εμπορίας του ελαιόλαδου 1989/90

Avis juridique important

|

31990R3068

Κανονισμός (ΕΟΚ) αριθ. 3068/90 του Συμβουλίου της 15ης Οκτωβρίου 1990 για παράταση της περιόδου εμπορίας του ελαιόλαδου 1989/90  

Επίσημη Εφημερίδα αριθ. L 295 της 26/10/1990 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3068/90 ΤΟΥ ΣΥΜΒΟΥΛΙΟΥ  της 15ης Οκτωβρίου 1990  για παράταση της περιόδου εμπορίας του ελαιόλαδου 1989/90  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 4 παράγραφος 3,  την πρόταση της Επιτροπής,  Εκτιμώντας ότι δεν κατέστη δυνατό να καθοριστεί έγκαιρα η αντιπροσωπευτική τιμή της αγοράς και η τιμή κατωφλίου του ελαιόλαδου για την περίοδο εμπορίας 1990/91· ότι είναι, ως εκ τούτου, αναγκαίο να παραταθεί η περίοδος εμπορίας 1989/90 μέχρι τις 25 Νοεμβρίου 1990,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η περίοδος εμπορίας του ελαιόλαδου 1989/90 λήγει στις 25 Νοεμβρίου 1990, η δε περίοδος εμπορίας 1990/91 αρχίζει στις 26 Νοεμβρίου 1990.  Άρθρο 2  Ο παρών κανονισμός αρχίζει να ισχύει την 1η Νοεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 15 Οκτωβρίου 1990.  Για το Συμβούλιο  Ο Πρόεδρος  V. SACCOMANDI  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 280 της 29. 9. 1989, σ. 2.